1.pielikums

**BŪVUZRAUDZĪBAS DARBA UZDEVUMS**

**Būvniecības ieceres īstenošanas mērķis –** pasūtījums tiek veikts ar mērķi DUS biroju ēkas un sarga ēkas pilnīgai atjaunošanai un pārbūvei – veicot iekštelpu pārbūvi, veidojot jaunu telpu plānojumu, energoefektivitātes paaugstināšanas pasākumu veikšanu, jaunas fasādes apdares izveidi, jaunu iekšējo inženiertīklu izbūvi un tehniskās apsekošanas atzinumā ietverto konstrukciju atjaunošanas darbu veikšanu. Plānots veidot ventilējamo fasādi ar šķiedrcementa lokšņu apdari gaišos toņos, kas saskan ar atjaunotajām fasādēm citām ēkām gar Vestienas ielu.

**Vispārīgas ziņas par objektu**

* 1. Objekta adrese: Vestienas iela 35 k-6, Rīga, ēku kadastra apz. 01000710039008, 01000710039027.
  2. Būves grupa, galvenais lietošanas veids: II grupa, 1220, 1274.
  3. Būvprojekts ir pieejams pie Pasūtītāja elektroniskā formātā un Būvniecības informācijas sistēmā.

**Vispārīgie nosacījumi**

* 1. Izpildītājam jānodrošina būvuzraudzības veikšana Degvielas uzpildes stacijas biroju un sarga ēkas pārbūves būvdarbiem, (orientējošais faktisko būvdarbu būvuzraudzības laiks – 12 (divpadsmit) mēneši no atzīmes par būvdarbu uzsākšanas nosacījumu izpildi saņemšanas, kā arī papildu 3 (trīs) mēneši objekta nodošanai ekspluatācijā) (turpmāk – Būvuzraudzība).
  2. Izpildītājam jāveic Būvuzraudzība atbilstoši izstrādātajam būvprojektam, Būvniecības likumam, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”, ar Ministru kabineta noteikumiem apstiprinātiem LBN, kuru piemērošana nepieciešama būvdarbu izpildē un Būvuzraudzības pakalpojuma sniegšanā, citiem būvniecības un Būvuzraudzības darbus regulējošiem normatīvajiem aktiem.
  3. Izpildītāja atbildīgajam būvuzraugam Objektā jāatrodas atkarībā no būvdarbu rakstura un objektīvās nepieciešamības, bet ne retāk kā 3 (trīs) dienas nedēļā, neieskaitot būvsapulces un gadījumus pēc pasūtītāja pārstāvja uzaicinājuma. Izpildītāja minimālais darba laika ieguldījums objektā ne mazāk kā 16 (sešpadsmit) stundas nedēļā.
  4. Pēc Pasūtītāja pārstāvja pieprasījuma Izpildītājam Objektā jāierodas nekavējoties, bet ne vēlāk kā 24 (divdesmit četru) stundu laikā no pieprasījuma saņemšanas telefoniski vai elektroniski.
  5. Izpildītājam jānodrošina atbilstoši Būvuzraudzības veikšanai pietiekamā skaitā kvalificēts personāls.
  6. Izpildītājam objektā jānodrošina būvuzraudzības speciālisti ar derīgiem attiecīgās jomas būvsertifikātiem:
  7. ēku būvdarbu būvuzraudzībā;
  8. elektroietaišu (spriegums līdz 1 kV) izbūves darbu būvuzraudzībā;
  9. siltumapgādes, ventilācijas un gaisa kondicionēšanas sistēmu būvuzraudzībā;
  10. ūdensapgādes un kanalizāciju sistēmu (ieskaitot ugunsdzēsības sistēmas) būvuzraudzībā;
  11. elektronisko sakaru un tīklu būvuzraudzībā.

Izpildītājam jānodrošina kvalificēts personāls būvdarbu līgumā paredzēto būvdarbu uzraudzības veikšanai.

* 1. Izpildītāja darbinieka prombūtnes (darbinieka slimība, atvaļinājums, u.c.) laikā, vai darba līguma izbeigšanas gadījumā, Izpildītājam nekavējoties jānodrošina kvalifikācijā līdzvērtīgs vai augstāk kvalificēts aizvietotājs, par to rakstveidā informējot Pasūtītāju saskaņā ar iepirkuma līguma noteikumiem.
  2. Izpildītājam visa būvdarbu procesa dokumentācijas aprite jānodrošina Trimble Connect vidē, atbilstoši Pasūtītāja noteiktajai kārtībai.

**Būvdarbu apraksts**

* 1. Būvniecības iecere paredz Degvielas uzpildes stacijas biroju un sarga ēkas pārbūvi, atbilstoši būvprojekta “*Degvielas uzpildes stacijas biroju un sarga ēkas pārbūve*” (turpmāk – Būvprojekts) risinājumiem un būvdarbu apjomiem.
  2. Plānotais būvdarbu izpildes termiņš -12 (divpadsmit) mēneši, skaitot no atzīmes izdarīšanas būvatļaujā par būvdarbu uzsākšanas nosacījumu izpildi dienas līdz akta par būvdarbu pabeigšanu objektā parakstīšanas dienai. Objekta nodošana ekspluatācijā (tajā skaitā, akts par objekta pieņemšanu ekspluatācijā) atbilstoši normatīvajiem aktiem nevar būt garāka par 3 (trīs) mēnešiem pēc akta par būvdarbu pabeigšanu objektā parakstīšanas dienas.

**prasības uzraudzības izpildei**

Papildus normatīvajos aktos noteiktajiem pienākumiem, Pasūtītājs Izpildītājam nosaka šādas prasības Būvuzraudzībai:

* 1. 5 (piecu) darba dienu laikā no līguma parakstīšanas dienas izstrādāt un iesniegt Pasūtītājam būvuzraudzības plānu un dokumentāciju, kas nepieciešama atzīmes par būvdarbu uzsākšanas nosacījumu izpildi saņemšanai.
  2. Kopā ar Pasūtītāju, autoruzraugu, būvuzņēmēju un/vai viņu pilnvarotiem pārstāvjiem piedalīties būvdarbu vadības sanāksmēs. Sanāksmes var tikt organizētas attālināti vai klātienē. Sanāksmju protokoli tiek parakstīti un tie ir saistoši visiem būvniecības dalībniekiem.
  3. Nodrošināt, lai paveikto būvdarbu kvalitāte un apjomi tiktu pienācīgi pārbaudīti (t.sk., iekļaujot Būvuzraudzības plānā kvalitātes pārbaužu grafiku) un dokumentēti. Izpildītājam jāseko, lai būvdarbi tiktu veikti plānotajā laikā un atbilstoši saskaņotajiem darbu veikšanas grafikiem.
  4. Kontrolēt būvdarbu izmaksu atbilstību pasūtītāja apstiprinātajām izmaksu tāmēm.
  5. Kontrolēt satiksmes organizācijas atbilstību būvdarbu vietā.
  6. Konsultēt Pasūtītāju jautājumos par būvdarbu organizāciju, Būvdarbu izpildi un citiem saistītiem jautājumiem.
  7. Nodrošināt koordināciju un saziņu starp visām būvniecības procesā iesaistītajām pusēm, lai nodrošinātu efektīvu pāreju starp dažādiem projekta etapiem.
  8. Administrēt būvdarbu līgumu un nodrošināt, ka tiek izpildīti līguma punkti, kas nosaka darbu kvalitāti.
  9. Uzraudzīt būvdarbu līgumā un spēkā esošajos tiesību aktos noteikto vides aizsardzības prasību ievērošanu.
  10. Veikt segto un citu būvdarbu fotoattēlu uzņemšanu pirms konkrēto darbu uzsākšanas, darbu izpildes laikā un pēc darbu pabeigšanas un iesniegt tos Pasūtītājam.
  11. Pārbaudīt un izvērtēt no būvdarbu veicēja saņemtos veikto būvdarbu izpildes aktus, akceptējot tos vai 5 (piecu) darba dienu laikā no saņemšanas brīža pamatoti rakstveidā atteikt, un par savu lēmumu nekavējoties informējot Pasūtītāju.
  12. Kontrolēt un uzraudzīt būvdarbu veikšanas un finanšu plūsmas grafikus, par konstatētajām neatbilstībām informēt Pasūtītāju.
  13. Nodrošināt, lai netiktu pārsniegts būvdarbu izpildes budžets, pamatotu papildus izdevumu rašanās gadījumā koordinēt būvniecības projekta korekciju ieviešanu.
  14. Būvdarbu izpildes laikā, konstatējot neparedzētos būvdarbus, veikt papildus darbu nepieciešamības/pamatotības izvērtējumu un pēc Pasūtītāja pieprasījuma veikt būvdarbu veicēja sagatavoto papildus būvdarbu tāmju un izmaksu atbilstības tirgus cenām izvērtējumu, sagatavojot atzinumu..
  15. Saskaņot materiālu apstiprināšanas formas (MAF), izvērtējot piedāvātā materiāla ekvivalenta atbilstību Būvprojektam, kā arī pamatot materiālu cenas izmaiņas.
  16. Organizēt, vadīt un protokolēt būvsapulces. Pirmo būvsapulci sasaukt pirms būvdarbu uzsākšanas. Kārtējās būvsapulces norises laiks tiek noteikts būvsapulces protokolā. Būvsapulces protokolu Izpildītājs izsniedz Pasūtītājam, būvdarbu veicējam un autoruzraugam ne vēlāk kā 3 (trīs) darba dienu laikā pēc būvsapulces.
  17. Sniegt iespējamo problēmu risinājumus, nesaskaņu vai neskaidrību gadījumos starp Pasūtītāju, galveno būvuzņēmēju, darbuzņēmēju un Būvprojekta autoru.
  18. Nodrošināt defektācijas aktu sastādīšanu un defektu novēršanas izpildes kontroli. Sniegt risinājumus konstatēto vai paredzamo defektu/problēmu novēršanai. Nekavējoties ziņot un iesniegt Pasūtītājam konstatācijas aktus, ja būvdarbu laikā tiek konstatētas situācijas, kas apdraud būvdarbu kvalitāti, termiņus, izmaksas, satiksmes drošību un var atstāt negatīvu ietekmi uz turpmāku Objekta ekspluatāciju. Kopā ar konstatācijas aktiem iesniegt situācijas vērtējumu un risinājumu, nepieciešamības gadījumā piesaistot autoruzraugu.
  19. Nepieciešamības gadījumā ieteikt Pasūtītājam piemērot būvdarbu līgumā noteiktos kavējuma sodus un/vai sodus par līguma noteikumu pārkāpumiem.
  20. Pirms Objekta nodošanas ekspluatācijā nodrošināt pilnu izpilddokumentācijas saskaņošanu un apstiprināšanu.
  21. Izpildītājs uzrauga, lai būvdarbi Objektā tiktu veikti, nebojājot iebūvējamās iekārtas un būvizstrādājumus, veicot nepieciešamos maskēšanas un nosegšanas darbus un netraucējot būvniecības procesu.
  22. Izpildītājs kontrolē, lai būvuzņēmējs sagatavotu Objektā iebūvēto inženieriekārtu ražotāju ekspluatācijas instrukcijas, pārliecinās par to, ka būvuzņēmējs veic pasūtītāja darbinieku, kas veiks būvju tālāko ekspluatāciju, apmācības un to gaitu, ja tāda nepieciešama.
  23. Izpildītājs pieļauj tikai Būvprojektā noteiktu un attiecīgajiem standartiem un/vai tehniskajiem noteikumiem atbilstošu tehnoloģisko iekārtu, materiālu un būvizstrādājumu lietošanu vai to ekvivalentus (ja tādi tiek pielietoti būvniecības līguma izpildē), ja tiem ir nepieciešamās ražotāju un/vai piegādātāju deklarācijas un tehniskās pases.
  24. Analizēt būvuzņēmēja iesniegtās tāmes, darbu veikšanas projektus, darbu veikšanas kalendāros grafikus, un citus ar būvniecību saistītos dokumentus, sekot līdzi autoruzraudzības procesam, piedalīties neparedzēto būvdarbu, projekta risinājumu izmaiņu izvērtēšanā un sagatavot par šiem jautājumiem ieteikumus un komentārus, informēt Pasūtītāju.
  25. Vienu mēnesi pirms plānotās Objekta nodošanas ekspluatācijā sagatavot informāciju par Objekta gatavības statusu un sastādīt nepabeigto būvdarbu un atklāto defektu sarakstu, to izpildes un novēršanas grafiku un veikt tā kontroli līdz pilnīgai būvdarbu pabeigšanai un nodošanas un pieņemšanas akta parakstīšanai starp būvdarbu veicēju un Pasūtītāju.
  26. Pārbaudīt izpildrasējumus/izpilddokumentāciju, kā arī iekārtu ekspluatācijas un apkopes instrukcijas.
  27. Izpildītājs nav pilnvarots bez iepriekšējas saskaņošanas ar Pasūtītāju un bez attiecīga Pasūtītāja lēmuma:
  28. apstiprināt Būvprojekta izmaiņas;
  29. mainīt būvdarbu veikšanas termiņu;
  30. apstiprināt būvizstrādājumu vai darba izmaksu vienības cenu, Būvprojekta un specifikāciju (tehnoloģiju, konstrukciju, materiālu) grozījumus.
  31. Izpildītājs sagatavo un iesniedz pasūtītājam ikmēneša atskaiti par būvniecības gaitu iepriekšējā mēnesī, tai skaitā būvdarbu grafika ievērošanu un nodošanas - pieņemšanas aktu, ko iesniedz kopā ar rēķinu.

**Atskaites**

* 1. Izpildītājs sagatavo un iesniedz Pasūtītājam Būvuzraudzības izpildes ziņojumus:
  2. **Būvuzraudzības uzsākšanas ziņojumu** (brīvā formā) iesniedz 14 (četrpadsmit) dienu laikā no būvdarbu uzsākšanas. Atskaitē ietver šādu informāciju:
     1. Būvuzraudzības darbinieku paredzamais laika grafiks, kas tiks lietots kā atskaites dokuments;
     2. būvdarbu kvalitātes kontroles plāns;
     3. par Būvprojekta atbilstību un paredzamajiem riskiem (neparedzēti darbi, inženiertīklu pārcelšana un citas Būvprojektā neiekļautas lietas);
     4. priekšlikumi par paredzēto atskaišu formātiem (ikmēneša un pabeigšanas).
  3. **Ikmēneša ziņojumu** iesniedz 5 (piecu) darba dienu laikā pēc būvdarbu izpildītāja izpildes akta (Forma 2) apstiprināšanas un tajā ietilpst:
     1. atskaite par būvdarbu veicēja iepriekšējā periodā un kopā veiktajiem būvdarbiem;
     2. pārskats par veiktajām kvalitātes pārbaudēm;
     3. detalizēts Būvuzraudzības veikto darbu apraksts;
     4. apzināto problēmu un risku, kā arī būvuzraudzības ieguldījuma to risināšanā un novēršanā apraksts;
     5. būvdarbus raksturojoši fotoattēli (norādot uzņemšanas laiku, vietu un autoru);
     6. Akts par Būvuzraudzībā iesaistīto darbinieku faktiski nostrādātajām dienām.
  4. **Gala ziņojumu** iesniedz 14 (četrpadsmit) dienu laikā pēc būvdarbu pabeigšanas un tajā ietilpst:
     1. atskaite par būvdarbu veicēja iepriekšējā periodā un pavisam kopā veiktajiem būvdarbiem;
     2. Būvprojekta un būvdarbu veicēja novērtējums;
     3. informācija par būves pieņemšanu ekspluatācijā.
  5. Ja būvdarbu izpildes termiņš ir par 2 (diviem) kalendārajiem mēnešiem garāks nekā iepirkuma līgumā noteiktais sākotnēji paredzētais būvdarbu izpildes termiņš, Izpildītājs, sākot ar 2. (otro) kalendāro mēnesi, 5 (piecu) darba dienu laikā pēc kalendārā mēneša beigām iesniedz:
  6. būvuzņēmēja precizētu būvdarbu kalendāro grafiku;
  7. precizētu Būvuzraudzības plānu.

**PĀRBAUDES**

1. Pēc pasūtītāja pieprasījuma jānodrošina sekojošas pārbaudes:

|  |  |
| --- | --- |
| 1. | Ģeometrisko parametru uzmērīšana |
| 2. | Augstuma atzīmju pārbaude |
| 3. | Līdzenuma pārbaude |
| 4. | Sablīvējuma pārbaude (gruntij, smiltij) |
| 5. | Sablīvējuma pārbaude nosakot elastības - deformācijas moduli (gruntij, smiltij, šķembām, grantij) |
| 6. | Vizuālā kanalizācijas cauruļu pārbaude no iekšpuses |
| 7. | Cauruļvadu hidrauliskās pārbaudes spiediena nodrošināšana |
| 8. | Betona konsistences pārbaude pirms betona iestrādāšanas |
| 9. | Betona stiprības noteikšana |
| 10. | Betona standartkubiņu ņemšana objektā neatkarīgai betona stiprības pārbaudei |
| 11. | Stiegrojuma dziļuma un izvietojuma atkārtota pārbaude pēc betonēšanas |
| 12. | Betona plaisu atvēruma pārbaude |
| 13. | Plaisu pārvietošanās mērīšana |
| 14. | Metāla attīrītās virsmas pārbaude saskaņā ar ISO standartu pirms gruntēšanas |
| 15. | Metināto šuvju pārbaude |
| 16. | Krāsas biezuma pārbaude metāla konstrukcijām |
| 17. | Krāsojuma adhēzijas pārbaude |
| 18. | Siltuma noplūdes pārbaude ar termo kameru |
| 19. | Skaņas spiediena pārbaude (dB) |
| 20. | Gaismas intensitātes pārbaude (lux) |
| 21. | Mitruma noteikšana betona virsmām |